cyanic-selkie/wikianc huggingface dataset:
Johnny Mølby
Karriere
Efter tiden i AGF tok Johnny Mølby DBUs elitetrenerutannelse og ble spillende trener i barndomsklubben Kolding FC i 2000 og senere hovedtrener. Sommeren 2008 skiftet Mølby til AGF hvor han var assistentrener. Den 6. juli 2009, presenterte AC Horsens Johnny Mølby som den treneren, som skulle få «den gule fare»' opp i Superligaen igen.
Johnny Mølby er fetter til en annen tidligere landslagsspiller, Jan Mølby.
Pjotr Pekarskij
Pjotr Petrovitsj Pekarskij (1828–1872) var en russisk litteraturviter.
Liv og virke
Pekarskij ble i 1863 adjunkt i det russiske vitenskapsakademiet og ble medlem i 1864. På bakgrunn av arkivstudier skrev han de kulturhistoriske arbeidene Marki de Chétardie (1862) med interiører fra tsarinaene Annas og Elisabeths tid og Dopolnenija k istorii masonstva v Rossii (1868, «Bidrag til det russiske frimureriets historie»).
Pekarskijs fremste verk er Nauka i literatura pri Petrě velikom (1862) og Istorija Akademii nauk, det russiske vitenskapsakademiets historie, i to deler til 1764 (1870-73). Andre skrifter er Misterii i starinnyj teatr v Rossii (1857, «Mysteriene og det gamle russiske teateret»), Predstaviteli kievskoj utjenosti v XVII věkě (1862, omtrent «Lærde personer fra Kiev på 1600-tallet») og Materialy dlja istorii Zurnalnoj i literaturnoj dějatelnosti Ekateriny II (1863, «Materiale til historien om Katarina IIs publisistiske og litterære virksomhet»).
Goksøyr
Goksøyr er en grend på øya Runde i Herøy kommune. Fuglefjellet Runde kan nås fra Goksøyr.
Hellmofjorden
Hellmofjorden (lulesamisk:Oarjjevuodna) er en arm av Tysfjorden i Nordland. Fjorden strekker seg i sørlig retning fra innløpet mellom Hellandskjånes, nord for Helland, i vest og Hestneset i øst. Omtrent midtveis svinger den i sørøstlig retning inn til den fraflyttede grenden Hellmobotn som ligger rundt 30 kilometer fra innløpet.
Navnet
Det norske navnet kommer fra norrønt hallr som betyr «stein».
Den lulesamiske forstavelsen oarjje betyr «sør» og endelsen voudna er det samiske ordet for «fjord». Andre lulesamiske navn på fjorden er Helmukvuodna mens Hellmåvvå ofte i tillegg omfatter landområdene rundt fjorden.
Geografi
Fjorden er, som det lulesamiske navnet beskriver, den sørligste av fjordarmene til Tysfjorden, og både geografisk og kommunikasjonsmessig deler den landet i to. Fra Hellemobotn er det kun 6 330 meter i luftlinje til Sverige, og uten veiforbindelser er eneste måte å krysse fjorden på med båt.
Hellmofjorden er lang og smal, og midtveis begynner fjellene rundt å stige opp mot 1 000 moh. og høyere. De mest markante innskjæringne på østkysten er, fra nord, Ibboloukta (Tømmervika) og Tjierreloukta (Nordbukta). Den største øya er Måskesuoloj (Muskholmen). I fjordbunnen har de to elvene Njallajåhkå (Stabburselva) og Rávggajåhkå (Sørelva) felles utløp.
Bosetninger og kommunikasjoner
Fylkesvei 7536 (tidl 682) går fra Drag og sørover til innløpet av Hellmofjorden til Helland.
Oryctes rhinoceros
Oryctes rhinoceros er en bille som tilhører gruppen hornbiller (Dynastidae). Denne store arten er vidt utbredt i Asia.
Utseende
En stor (35-50 millimeter), avlang, halvmatt, brunsvart hornbille. Kroppsformen er sylindrisk. Hannen har et langt, krumt horn i pannen, og tre knøler på thorax. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.
Hellmofjorden
Bosetninger og kommunikasjoner
15 kilometer sørover ligger grenden Musken med rundt 40 innbyggere. 16 km sørøst for Musken ligger den avfolkede grenden Hellmobotn som nå er et populært feriested og utgangspunkt for turer i fjellene og inn til Sverige. Hurtigbåten i Tysfjorden har daglige anløp av Musken og ukentlige til Hellmobotn og Nordbukta nord for botn (i sommersesongen oftere). Begge bygdene er uten veiforbindelse til omverdenen.
Oryctes rhinoceros
Levevis
Larvene lever av råtnende plantedeler ned i jorda, og er regnet som harmløse. De voksne billene kan derimot gjøre betydelig skade på ulike dyrkede palmer, ved at de eter skuddene på unge planter og slik kan drepe dem. Særlig er arten et problematisk skadedyr ved dyrking av kokospalmer.
Utbredelse
Arten er vidt utbredt i Asia, fra Pakistan i vest til Filippinene i øst. Den forekommer også på mange av øyene i Stillehavet (funnet så langt øst som Hawaii), men er trolig innført dit med mennesker. Artene forekommer også på Mauritius og Réunion i Indiahavet.
Hellmofjorden
Bosetninger og kommunikasjoner
Det er ingen bosetninger langs vestsiden av fjorden.
Verdensarv
I 2002 ble Hellmofjoren foreslått til UNESCOs verdensarvliste sammen med Tysfjord og Rago nasjonalpark i en oppføring kalt «Det lulesamiske området» i henhold til de kulturelle og naturlige kriteriene III, V, VII, VIII og IX.
Troms Kraft
Troms Kraft AS er et energikonsern med hovedkontor i Tromsø. Konsernet eies av Troms fylkeskommune (60 %) og Tromsø kommune (40 %), og har omkring 320 ansatte. Selskapet har områdekonsesjon for 15 kommuner i Midt- og Nord-Troms.
Semming Semmingsen har innehatt rollen som konsernsjef siden juni 2012.
Ved fisjon 1. januar 2009 ble deler av Troms Kraft Marked AS slått sammen med Ishavskraft AS ; Troms Kraft AS eier i dag hele Ishavskraft AS.
Konsernstruktur
Troms Kraft er organisert etter en konsernmodell hvor morselskapet Troms Kraft AS eier og forvalter følgende heleide datterselskap:
Kraft & Kultur-saken
22. november 2011 offentliggjorde Troms Kraft at det var blitt oppdaget avvik i regnskapet til datterselskapet Kraft & Kultur i Sverige på mellom 1,2 og 1,8 milliarder svenske kroner. Saken etterforskes av Ekobrottsmyndigheten (svensk Økokrim) og tidligere leder i Kraft & Kultur ble varetektsfengslet. I mai 2012 konkluderte en revisorrapport med at selskapets inntekter var blåst opp med ca. 1,5 milliarder kroner ved hjelp av regnskapsmanipulasjon.
I september 2013 ble det ble det lagt fram en granskningsrapport som det hadde tatt to år å utarbeide som konkluderte med at tapet kunne vært unngått
Partisipantskap
Et partisipantskap var et primitivt aksjeselskap med økonomisk sterke personer, som eide eierandeler. De betalte for den daglige driften, og fikk utbetaling i den gitte vare som ble produsert, for eksempel kobber (som på Røros Kobberverk og Løkken Verk). En sterk økonomi var veldig viktig, og denne driftsformen gav store rikdommer til borgerstanden i byene.
Delene i et selskap var kalt parter eller cuxer. En eier var altså en partisipant eller cuxhaver. Ut over på siste del av attenhundretallet og først på nittenhundretallet, ble de fleste partisipantskapene avviklet og erstattet av aksjeselskaper.
Slovenia under Paralympiske vinterleker 2018
Slovenia deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Trechodes
Trechodes er en slekt av små løpebiller.
Utseende
Små (gjerne 2-3 millimeter), gulbrunlige løpebiller. Kroppen har spredte, lange, oppstående børster. Pannen har dypr furer, fasettøynene er forholdsvis store og utstående. Pronotum er hjerteformet, dekkvingene litt rundede uten punkstriper.
Carl Geelmuyden
Carl Victor Emanuel Geelmuyden (født 19. mai 1859 i Halden, død 7. juli 1942 i Fana) var en norsk skolemann og politiker for Venstre.
Han var elev ved Bergen katedralskole til 1876, ble adjunkt i 1885 og var lærer i Hamar fra 1886, adjunkt i Tromsø fra 1892–93, overlærer ved folkeskolen i Bergen 1893–1908, rektor ved Tanks skole 1908–29. Han var med på å skrive flere bøker om Bergens historie.
Geelmuyden var medlem av Bergen bystyre 1899–1901 og 1905–22, og ordfører i periodene 1907–10 og 1914–16. Han hadde også en rekke andre verv i byen (formann i skolestyret, forlikskommissær, ulike verv i Bergens Museum, formann i rådet for Chr. Michelsens Institutt m.fl.). I flere år var han formann i Bergen Venstre.
Geelmuyden var stortingsrepresentant for Bergen by 1901–03 og for Kalfaret krets i Bergen 1916–18. Den første perioden var han medlem av jernbanekomiteen, den andre av budsjettkomiteen og av Lagtinget. I 1917 var han formann i en spesialkomite om lønnregulering for statsansatte. Han var stortingsvalgt medlem av Nansenfondets styre fra 1918 til 1935 og satt ellers i en rekke departmentsoppnevnte komiteer.
Han var ridder av St. Olavs Orden.
Carl Geelmuyden var sønn av lærer og stortingsmann Ivar Geelmuyden, som også var ordfører i Bergen.
Official Charts Company
Official Charts Company, også bare kalt Official Charts (tidligere kjent som Chart Information Network (CIN) og The Official UK Charts Company) er en britisk semiprofesjonell organisasjon som produserer og publiserer ulike offisielle hitlister i Storbritannia – blant andre UK Singles Chart, UK Albums Chart, UK Singles Downloads Chart og UK Album Downloads Chart, i tillegg til sjanger-spesifikke lister og musikkvideo-lister. Selskapet produserer listene ved å hente inn salgs- og strømmetall fra musikkbutikker og gjennom markedsundersøkelser av selskapet Millward Brown. Selskapet hevder selv at de dekker 99 prosent av det britiske musikksingel-markedet og 95 prosent av album-markedet.
OCC eies og driftes av British Phonographic Industry sammen med Entertainment Retailers Association (ERA) (tidligere British Association of Record Dealers (BARD)). Siden 1. juli 1997 har CIN og siden OCC vært ansvarlig for å utarbeide de offisielle hitlistene. Før 1997 ble listene utarbeidet av markedsundersøkelsesfirmaer – først med British Market Research Bureau i 1969 og siden av Gallup. Før de offisielle listene i Storbritannia var det flere mindre og større hitlister, der den mest fremtredende var New Musical Express (NME) som ble startet i 1952. Noen av disse eldre listene, inkludert NME er nå en del av de offisielle britiske listene.
Look Sharp!
Look Sharp! er Roxettes andre studioalbum, utgitt 19. oktober 1988.
«Dressed for Success», «Changes», «Listen to Your Heart», «Dangerous» og «The Look» ble utgitt som singler. Albumet var Roxettes store gjennombrudd internasjonalt, og singelen «The Look» toppet singellistene i blant annet Sverige, Australia, Sveits, Norge, New Zealand, Tyskland og USA. «The Look» var Roxettes første topplassering på Billboard Hot 100. «Listen to Your Heart» var Roxettes andre topplassering på Billboard Hot 100. «Dangerous» kom på andreplass på Billboard Hot 100.
Albumet har solgt i overkant av 9 millioner eksemplarer.
Nasjonal frigjøringshær (Makedonia)
Nasjonal frigjøringshær (albansk: Ushtria Çlirimtare Kombëtare – UÇK; makedonsk: Ослободителна национална армија – ОНА) også kjent som makedonske UÇK, er en militær operasjon som foregikk i Nord-Makedonia (daværende Republikken Makedonia) i 2001.
NFH ble opprettet høsten 1999 og var ledet av Ali Ahmeti, nevøen av Fazil Veliu, grunnlegger av KFH, men var utenfor medias søkelys før det begikk, som Makedonias regjering og media kalte, «store kriminelle handlinger» i 2000 og 2001. I mars 2001 da Tetovo (den andre største byen i Makedonia) ble angrepet av NFH klarte de ikke å erobre byen, men kontrollerte åsene og fjellene mellom Tetovo og Kosovo. NFH ble også støttet av grupperinger fra Kosovo, men dette ble aldri offisielt tilstått.
Den makedonske NFH bestod av etniske albanere som søkte større politisk og økonomisk frihet i vestlige Makedonia. Noen påstod at NFH ønsket Stor-Albania hvor vest-Makedonia ville bli del av Albania som det var fra 1941 til 1945.
Ohird avtalen ble signert i juni, der lovet den makedonske regjeringen å forbedre rettighetene til den albanske befolkningen (ca. 25% av Makedonias befolkning). Dette innebar bl.a. at albanske ble godtatt som ett offisielt språk, en økning av etniske albanere i statlige institusjoner, politi og militæret. Mest viktig med Ohrid avtalen var at den makedonske regjeringen godtok en ny modell av desentralisering.
Den albanske siden godtok å gi opp enhver separatist krav og fullt ut anerkjente alle makedonske institusjoner. I tillegg måtte NFH avvæpnes og overgi alle sine våpner til NATO styrkene.
Mange medlemmer av den makedonske NFH etablerte senere Demokratisk union for integrasjon, et politisk parti som vant majoriteten av de albanske stemmene ved valget i 2002 og er en del av regjeringen. Partiet ledes av Ali Ahmeti.
Fred Kerley
Fredrick «Fred» Kerley (født 7. mai 1995 i Taylor i Texas) er en friidrettsutøver fra USA som konkurrerer innen sprintløp, først 400 meter og senere 100 meter. Han ble USA-mester på 400 meter i 2017, og hans fremste internasjonale meritter er gull på 4 x 400 meter i VM i friidrett 2019 i Doha og gull på 100 meter i VM i friidrett 2022 i Eugene. Han har også sølv på 4 x 400 meter fra VM i friidrett 2017 i London og på 100 meter fra sommer-OL 2020 som ble arrangert i 2021 i Tokyo.
2015
Kerley satte personlig rekord på 200 meter innendørs i februar 2015, da han kom på 12.-plass i New Mexico Collegiate Classic. Han satte også personlig rekord på 400 meter innendørs med tiden 47,15 i mai 2015, da han kom på andreplass i junior-NCAA-mesterskapet i friidrett innendørs (NJCAA Indoor T&F Championships). Her fikk han også sølv på 4 x 400 meter stafett med laget fra South Plains College.
Han deltok også i junior-NCAA-mesterskapet i friidrett utendørs, der han kom på 11.-plass på 400 meter og fikk bronse på 4 x 400 meter.
2016
I innendørssesongen 2016 kom han bl.a. på andreplass på 400 meter i Razorback Invitational, med ny personlig rekord på 46,48. Han kom også på andreplass i Charlie Thomas Invitational, og han kom på 13.-plass i Tyson Invitational. I Southeastern Conference-mesterskapet innendørs (SEC Indoor Track & Field Championships) kom han på 14.-plass i kvalifiseringen på 400 meter, og nådde ikke finalen. Laget hans, Texas A&M, kom på åtteneplass på 4 x 400 meter stafett.
Han satte personlig rekord på 200 meter utendørs under Baldy Castillo Invitational i Tempe, med tiden 20,61, og vant denne øvelsen. Han satte personlig rekord på 400 meter under Annual Sun Angel Classic i Tempe den 9. april, med tiden 45,10, som ble hans beste tid denne sesongen.
I Southeastern Conference-mesterskapet utendørs kom han på femteplass på 400 meter, og Texas A&M fikk bronse på 4 x 400 meter stafett. Texas A&M kom på andreplass sammenlagt i dette mesterskapet. Han deltok også i NCAA-mesterskapet i friidrett, og fikk der 13. beste tid i kvalifiseringen, og nådde dermed ikke finalen. Texas A&M kom på fjerdeplass på 4 x 400 meter, og kom på andreplass sammenlagt i NCAA-mesterskapet.
2017
Kerley vant 400 meter under Southeastern Conference-mesterskapet innendørs i 2017, og han deltok også på Texas A&M sitt stafettlag som vant 4 x 400 meter stafett. Han fikk også gull på 400 meter og 4 x 400 meter stafett under NCAA-mesterskapet i friidrett innendørs. Han forbedret sin personlige rekord på 200 meter innendørs til 20,58 under stevnet Razorback Invitational i februar.
Utendørs vant han 400 meter under Southeastern Conference-mesterskapet, og fikk også gull på 4 x 400 meter stafett. Den 26. mai 2017 løp han 400 meter på 43,70 under kvartfinalene i det regionale kvalifiseringsmesterskapet til NCAA-mesterskapet; NCAA Division I West Preliminary Round. Tiden var personlig rekord og NCAA-rekord, og plasserte ham på en delt sjuendeplass på listen over de raskeste løperne på 400 meter noen sinne. I NCAA-mesterskapet i friidrett vant han 400 meter, med tiden 44,10. Han fikk også gull på 4 x 400 meter stafett.
Han vant 400 meter under USA-mesterskapet i friidrett 2017, og ble dermed også tatt ut til VM i friidrett 2017. I VM kom han på sjuendeplass på 400 meter, og deltok på USAs stafettlag som fikk sølv på 4 x 400 meter stafett.
2021
Han tok sølvmedalje på 100 meter da han representerte han landet sitt under Sommer-OL 2020 i Tokyo.
2022
Han vant 100 meter under VM i friidrett 2022 i Eugene.
Juiaparus
Juiaparus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, halvmatt brune trebukker. Antennene er lange og tynne, mye lengre enn kroppen. Pronotum er avrundet sekskantet med en kort pigg på hver side og kraftig, tverr-rynket skulptur. Dekkvingene er noe avsmalnende bakover, gulbrune til brune, i spissen med to skarpe pigger. Beina er tynne og middels lange.
Utbredelse
Slekten er vidt utbredt i Mellom- og Sør-Amerika.
It Takes a Little Rain
It Takes a Little Rain er et musikkalbum med Lillian Askeland, utgitt i 1992.
Kongevegen (Kongsvinger)
Kongevegen i Kongsvinger er i en 3 km lang vei med med bolighus og noen bedrifter. Den fortsetter som skogsvei og ligger der historiske Den wingerske kongevei gikk.
Ladislav Rygl
Ladislav Rygl er navnet til flere personer:
En sang som er min
En sang som er min er et musikkalbum med Lillian Askeland, utgitt i 1984.
Jullamojärvi
Jullamojärvi (enaresamisk: Juullâmjävri) er en innsjø i Enare kommune i Finland. Den ligger 37 kilometer nord for Kaamanen. Jullamojärvi har utløp mot øst til Juullâmjuuhâ, og er en del av Neidenvassdraget.
Ramiro Reducindo
Ramiro Reducindo (født 10. februar 1979) er en meksikansk bokser.
Han representerte Mexico under Sommer-OL 2004 i Athen, der han ble utslått i første runde.
RPM (magasin)
RPM ( og senere ) var et kanadisk musikktidsskrift med hitlister over singler og album i Canada. Tidsskriftet ble startet av Walt Grealis i februar 1964, og fikk finansiell støtte var plateselskap-eier Stan Klees. RPM gikk inn i november 2000.
RPM var en forkortelse for «Records, Promotion, Music» (plateinnspillinger, promotering, musikk). Magasinet kom med ulike titler i løpet av sin eksistens, blant andre RPM Weekly og RPM Magazine. RPM publiserte hitlister for ulike formater og sjangre: singler, moderne voksenpop, dance, urban, kanadisk rock og countrymusikk. 21. mars 1966 utvidet RPM sin singleliste fra topp 40 til topp 100. Dette ble igjen redusert til topp 50-liste 6. desember 1980, inntil den ble omgjort til en topp 100-liste igjen 4. august 1984.
De første ukene magasinet eksisterte, trykket ikke RPM noen riksdekkende hitliste for Canada, men publiserte i stedet aktuelle airplay-lister for de største radiokanalene i landet. I nasjonal hitliste for singler ble først lansert 22. juni 1964, og den første sangen til å toppe listen, var «Chapel of Love» med The Dixie Cups. Før RPM etablerte sin nasjonale hitliste, ble CHUM Chart fra Toronto-radiokanalen CHUM ansett som landets nasjonale hitliste. RPMs siste nummer 1-singel var «Music» med Madonna.
Per 2019 er Canadian Hot 100 landets ledende hitliste for singler i Canada. Listen publiseres hver tirsdag av magasinet Billboard og ble lansert 31. mars 2007.
Varden (Runde)
Varden (også kalt Rundevarden og Vardane) er en fjelltopp på øyen Runde i Herøy kommune i Møre og Romsdal. Det har en høyde på 332 meter over havet og er den høyeste toppen på Rundefjellet. Fjellet ligger omtrent rett over stedet det Rundebrua kommer til land på øyen.
Landhockey under Sommer-OL 2008 – Kvinner
Kvinnenes landhockeykonkurranse under Sommer-OL 2008 fant sted fra 10. til 22. august 2008 på Olympic Green Hockey Field i Beijing.
India under Vinter-OL 1992
India under Vinter-OL 1992. To mannlige sportsutøvere fra India deltok i alpint under Vinter-OL 1992 i Albertville i Frankrike. India, som deltok for fjerde gang i et vinter-OL, vant ikke noen medaljer. Beste plassering var en 58.-plass i slalåm for menn.
EM i roing 1964
EM i roing 1964 (europamesterskapet i roing) ble arrangert i Amsterdam i Nederland i 1964.
Jón Ólafsson (den lærde)
Jón Ólafsson (født 1731, død 18. juni 1811), også kalt for «den lærde», for å skille ham fra hans yngre bror med samme navn, var en islandsk oldtidsforsker og filolog. Jón var bror av den kjente Eggert Ólafsson, som døde tragisk med sin hustru i Breidafjord i 1768.
Thomas Kahlenberg
Thomas Kahlenberg (født 20. mars 1983 i Hvidovre) er en dansk tidligere fotballspiller. Han har også spilt en rekke kamper for U21 landslaget og, hvor han har spilt 27 landskamper og scoret 3 mål. Han spiller normalt offensiv midtbane, men kan også spille på kantene og i midten.
Jón Ólafsson (den lærde)
Etter at Jón avsluttet skolegangen ved Skálholt skole kom han til København hvor han studerte teologi og «østenlandske» språk. Etter at han tok teologisk embetseksamen i 1765 levde han i København som stipendiarius Arnam., sterkt opptatt av vitenskapelige, spesielt filosofiske studier. Han ble karakterisert som kunnskapsrik, skarpsindig og kritisk. Videnskabernes Selskab kronet hans prisskrift Om den gamle nordiske Digtekunst (1786) og som var et epokegjørende arbeid for sin tid. Forut hadde han utgitt to latinske avhandlinger, Syntagma de baptismo (1770) og De congnatione spirtuali (1771).
Thomas Kahlenberg
Karriere
Kahlenberg spilte 97 kamper for Brøndby IF i den danske superligaen og scoret 28 mål i perioden 2001–2005, før han ble solgt til franske AJ Auxerre. Der spilte han med det alltid krevende draktnummer 10. Han var også klubbens kaptein. Den 28. mai 2009 ble Kahlenberg presentert som ny spiller i VfL Wolfsburg, fra 1. juli 2009. Han ble dermed den første forsterkningen til laget etter at de tok mesterskapet tilbake.
Jón Ólafsson (den lærde)
Jón forsket spesielt på oldtidsskrifter og forfattet omfattende glossarer, blant annet til Landnáma og Hungrvaka, og hans arbeid med den store Heimskringla-utgaven var også omfattende og hvor han blant annet forklarte skaldekvadene. Jón var i tillegg sterkt opptatt med ordboksarbeid, blant annet fra 1783 med utarbeidelsen av Videnskabernes Selskabs Ordbog.
Thomas Kahlenberg
Covid-19
I mars 2020 ble Kahlenberg testet positiv SARS-CoV-2 under det verdensomspennende utbrudd av sykdommen. Han var blitt smittet på et bursdagsselskap i Amsterdam. Dette tvang Brøndby, Lyngby og Ajax til å pålegge forebyggende sykdomskarantene for noen av deres spillere og trenere som hadde vært sammen med Kahlenberg i tiden forut.
LGIS GNU/Linux
LGIS GNU/Linux er en tidligere mexiansk Linuxdistribusjon som var basert på Red Hat Linux. Distribusjonen var en modifisert utgave med Ximian Desktop 2, e-post programmet Ximian Evolution og planleggingsverktøyet Ximian Red Carpet.
Distribusjonen benyttet skrivebordsmiljøene GNOME og KDE og hadde 32-biter x86 og 64-biter x86-64 som plattform.
Versjon 9.0 ble lansert 19. juni 2003.
Alexandria (Kentucky)
Alexandria er en by i Kentucky, USA og er administrasjonssenteret i fylket Campbell. I 2000 hadde byen 8,286 innbyggere. Den har et areal på 14,1 km², hvorav 0,1 km² består av vann.
Joachim du Bellay
Joachim du Bellay (født 1522 i Liré, død 1. januar 1560 i Paris) var en fransk forfatter.
Du Bellay ingikk i gruppen Pleiaden, som forsøkte å gjenopplive antikkens dikterkunst i Frankrike. Hans skrev Défence et illustration de la langue françoise (1549) som utgjorde gruppens manifest. Han er også kjent for sine sonetter, blant annet i diktsamlingen Les regrets (1558).
Lee County (Texas)
Lee County er et fylke i den amerikanske delstaten Texas. Det ligger i de sentrale delene av staten. Det grenser mot Milam County i nord, Burleson County i nordøst, Washington County i øst, Fayette County i sørøst, Bastrop County i sørvest og mot Williamson County i nordvest. Lee Countys totale areal er 1 642 km² hvorav 14 km² er vann. År 2000 hadde fylket 15 657 innbyggere og administrasjonssenteret ligger i byen Giddings. Fylket har fått sitt navn etter Robert E. Lee som var general i Amerikas konfødererte stater under den amerikanske borgerkrigen.
De britiske Jomfruøyer
De britiske Jomfruøyer (eng: British Virgin Islands) er en øygruppe i Det karibiske hav. Øygruppen er et britisk oversjøisk territorium. FN regner den som et ikke-selvstyrt område.
Øygruppen består av Tortola, Virgin Gorda, Anegada, Jost Van Dyke, Peter Island, Salt Island, Beef Island, Cooper Island, Ginger Island, Norman Island og mange andre mindre øyer. Hovedstaden Road Town ligger på Tortola. De britiske Jomfruøyer utgjør en del av den større øygruppen Jomfruøyene. Den andre delen kalles De amerikanske Jomfruøyer.
Avkolonisering
De britiske Jomfruøyer står på FNs liste over ikke-selvstyrte områder.
FNs spesialkomité for avkolonisering overvåker implementeringen av Erklæringen om uavhengighet for koloniland og -folk og følger den politiske utviklingen i De britiske Jomfruøyer. Storbritannia er som administrasjonsmakt forpliktet til å rapportere til avkoloniseringskomiteen. Storbritannia argumenterte i 2012 for at FNs spesialkomité for avkolonisering ikke lenger fylte noen relevant rolle for de britiske oversjøiske territoriene, som den britiske regjeringen viser til har indre selvstyre og burde vært fjernet fra listen over ikke-selvstyrte områder. Samtidig anerkjente Storbritannia territorienes rett til selv å bestemme sin framtid. Regjeringssjefene i de britiske oversjøiske territoriene ble i desember 2012 enig om en felleserklæring som ba avkoloniseringskomiteen stryke de territoriene som ønsket det av listen over ikke-selvstyrte områder.
Generalsekretær Ban Ki-moon bekreftet i august 2013 FNs forpliktelse til arbeidet med å få slutt på kolonialisme og tok til orde for uavhengighet for de gjenværende ikke-selvstyrte områdene. Samtidig anerkjente han at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre folket i et område som De britiske Jomfruøyer har for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen uavhengig stat.
Ladislav Rygl (1976)
Ladislav Rygl (født 15. mai 1976 i Vrchlabí) er en tsjekkisk kombinertløper.
Ladislav Rygl konkurrerte internasjonalt fra 1995 til 2006 og var i flere år landets suverent beste kombinertløper. I løpet av karrieren vant han tre renn i verdenscupen og stod på seierspallen 13 ganger.
Fra 1999 til 2001 konkurrerte han helt i toppen av verdenscupen, og oppnådde i denne perioden mange topp 10-plasseringer. Rygls styrke (spesielt mot slutten karrieren) lå hovedsakelig i langrennsløypa. I store mesterskap oppnådde ikke Rygl topplasseringer, sjetteplassen under VM 2001 i Lahtis ble hans beste resultat.
Ladislav Rygl er sønn av den tidligere kombinertløperen Ladislav Rygl, som ble verdensmester i kombinert i 1970 i Vysoke Tatry.
Karl Mannheim
Karl Mannheim (født 1893, død 1947) var en innflytelsesrik britisk sosiolog av tysk opphav. Mannheim studerte i Budapest og hørte til kretsen rundt Georg Lukács. 1930–33 var han professor i sosiologi i Frankfurt am Main. Etter Hitlers maktovertakelse emigrerte han til Storbritannia og ble professor i sosiologi ved London School of Economics. Mannheim regnes som en sentral skikkelse innen kunnskapssosiologien. Hans viktigste verker er Ideologie und Utopie (1929), Wissenssoziologie (1931) og Diagnosis of Our Time (1943).
Louise Glück
Louise Elisabeth Glück (/ɡlɪk/; født 22. april 1943 i New York City i USA) er en amerikansk poet og essayforfatter. I 2020 mottok hun Nobelprisen i litteratur «för hennes omisskännliga poetiska röst, som med sträng skönhet gör den enskilda människans existens universell». Hun har mottatt flere andre store litteraturpriser, inkludert Pulitzerprisen og National Book Award.
I tillegg til karrieren som forfatter har hun arbeidet i akademia som poesilærer ved flere institusjoner. Per 2020 er Glück lærer og «Rosenkranz Writer in Residence» ved Yale University, og bosatt i Cambridge i Massachusetts.
Diktsamlingen «Averno» fra 2006 ble i 2017 gjendiktet til norsk av Per Petterson.
Bakgrunn
Glück ble født i New York City og vokste opp på Long Island. Hun er datter av forretningsmannen Daniel Glück og hans hustru Beatrice Glück (født Grosby), hjemmeværende.
Glücks mor var av russisk-jødisk bakgrunn, mens besteforeldrene på farssiden var ungarske jøder som emigrerte til USA før faren ble født, og som eide en matvareforretning i New York. Glücks far hadde ambisjon om å bli forfatter, men begynte med forretninger sammen med sin svoger. Sammen opplevde de fremgang med sin oppfinnelse X-Acto-kniven. Glücks mor ble utdannet ved Wellesley College. I barndommen fikk foreldrene henne interessert i gresk mytologi og klassiske historier som om Jean d'Arc. Hun begynte å skrive i ung alder.
Hun studerte på Sarah Lawrence College og Columbia University, men avla aldri slutteksamen. Utover sitt skrivende virke har hun likevel hatt en karriere i universitetsverdenen som lærer i poesi ved forskjellige institusjoner. Glück har undervist i engelsk ved Williams College i Williamstown i Massachusetts. Hun ble også professor i engelsk ved Yale University.
Karriere
Glück debuterte i bokform i 1968, med Firstborn og har deretter kommet en rekke diktsamlinger. I 1992 kom diktsamlingen The Wild Iris, som året etter ble belønnet med Pulitzerprisen i poesi. Blant senere verk er Vita Nova fra 1999, Averno fra 2006 og Faithful and Virtuous Night (2014).
Glück bor i Cambridge i Massachusetts.
Bertil Tungodden
Bertil Tungodden (født 4. mai 1963) er en norsk økonom. Han er professor ved Institutt for samfunnsøkonomi Norges Handelshøyskole (NHH) og tilknyttet som forsker ved Senter for studier av likhet, sosial organisering og økonomisk utvikling (ESOP). Han leder sammen med Alexander Cappelen «FAIR», en forskningssenter (SFF - Senter for fremragende forskning) for innen adferdsøkonomi tilknyttet NHH og Samfunns- og næringslivsforskning.
Tungodden er utdannet siviløkonom ved NHH i 1991 og tok doktorgrad (dr. oecon.) samme sted i 1993 på en avhandling om fattigdom og normativ økonomi, med Agnar Sandmo som veileder. Han har særlig forsket på moralfilosofiske spørsmål og velferdsøkonomi knyttet til fordelingsulikhet, ofte undersøkt ved hjelp av adferdsøkonomi og eksperimentelle metoder. Han har også forsket på effekten mikrokreditt i afrikanske land. Sammen med Ingvild Almås, Alexander W. Cappelen og Erik Ø. Sørensen publiserte han i 2010 en artikkel i Science om hvordan en gjennom av adferdsøkonomiske ekspriment kunne avdekke hvordan tenåringers forståelse av rettferdighet endret seg med alderen.
I 2015 ble han valgt inn i Det Norske Videnskaps-Akademi i gruppe for samfunnsfag
Barack Obama
Barack Hussein Obama II (født 4. august 1961 i Honolulu på Hawaii i USA) er en amerikansk jurist og politiker som var USAs 44. president fra 2009 til 2017.
Obama representerer Det demokratiske parti og var den første afroamerikaneren som ble USAs president.
Obama var tidligere senator for Illinois og var da den eneste afroamerikaneren i USAs senat, og den femte i USAs historie. Han trakk seg fra Senatet etter seieren i presidentvalget 16. november 2008 fordi han ikke kunne sitte som medlem i den lovgivende forsamlingen etter å ha blitt innsatt som president. Obama ble gjenvalgt i 2012.
Etter å ha sittet mindre enn et år som president ble han tildelt Nobels fredspris i 2009.
Bakgrunn og oppvekst
Obamas far, Barack Hussein Obama sr., var kenyaner fra Luo-stammen. Faren hadde to barn med sin kone Kezia før han dro til USA. Han var kommet til USA i 1959, på britisk pass og under et amerikansk assistanseprogram for å bringe lovende studenter fra Kenya til USA. Dette programmet mottok også finansiell støtte fra daværende senator John F. Kennedy, men først fra året etter. Bestefaren Hussein Onyango Obama (1895-1979) deltok på britisk side under andre verdenskrig. Etter krigen ble bestefaren involvert i Mau Mau som var en uavhengighetsbevegelse i Kenya og ble arrestert av den britiske kolonimakten i 1949. Han satt et par år i fengsel der han ble utsatt for tortur. Barack Obama uttalte at behandlingen av bestefaren ikke påvirket hans eget forhold til Storbritannia.
Obamas mor Ann Dunham var fra Kansas. Hun og Obamas far møttes ved University of Hawaii der Obama sr. hadde fått et utdanningsstipend og Ann Dunham studerte antropologi. De ble gift i 1960 og Obama ble født 4. august året etter; Ann var da 18 år. Faren hadde fått oppdragelse som muslim, men var blitt ateist før han møtte Ann Dunham.
Det oppstod et kontrovers om hvor Obama ble født. Offisielle uttalelser var at han ble født på Hawaii, mens enkelte påstås at han ble født i Indonesia eller Kenya. Påstander om at var er født noe annet sted enn Hawaii ble etterhvert motbevist av fødselsattesten og avisklipp, men dette hindret ikke at konspirasjonsteorier om hans fødested stanset helt.
Da Barack var to år forlot faren familien og deltok noen semestre i et doktorgradsprogram på Harvard University før han flyttet tilbake til Kenya.
Da Barack var seks år giftet moren seg med en indonesisk mann, Lolo Soetolo, som jobbet i oljeindustrien, og familien flyttet til Jakarta i Indonesia. Der gikk han først to år på den katolske skolen Strada Asisia og deretter to år på en offentlig skole åpen for alle trosretninger. Påstander fra januar 2007 om at han hadde gått på en islamistisk madrasa i barndommen medfører ikke riktighet, men ettersom Indonesia er overveiende muslimsk var det for det meste muslimske elever på i alle fall den andre av skolene. Baracks søster, Maya Kassandra Soetoro, ble født 15. august 1970.
Det meste av 1970-tallet bodde Barack på Hawaii hos besteforeldrene mens moren bodde delvis der og delvis i Indonesia. Bestefaren solgte forsikringer og bestemoren var visepresident i en bank. Moren ble skilt for andre gang i 1980 og tok doktorgrad i antropologi i 1992 ved University of Hawaii. Obama var flink på skolen og fikk stipend på en kostbar high school (videregående) i Waikiki. I selvbiografien sin forteller Obama at det var en periode med mye festing, hvor han også prøvde marijuana og kokain.
Faren hans døde i en trafikkulykke i Kenya da Obama var 21 år, og moren døde av kreft i 1995, få måneder etter at han ga ut sin selvbiografi – Dreams from My Father. I boken beskriver Obama sine erfaringer med å vokse opp i morens amerikanske middelklasseomgivelser. Obamas kunnskap om sin afrikanske far, som han møtte igjen bare én gang da han var i Statene på kort besøk i 1971, hadde han for det meste fra familiefortellinger og fotografier. I boken skriver han at det forhold at faren ikke lignet noen av de andre menneskene rundt familien – «han var helt svart, og min mor var hvit som melk» – var noe han knapt registrerte eller reflekterte over i tidlig barndom. Men som ung voksen slet han med å forene de sosiale forventninger han ble stilt overfor med sin multikulturelle bakgrunn, skriver han.
Utdannelse
Etter videregående skole (high school) fikk Obama nytt stipend og begynte studiene ved Occidental College, som er en privat høgskole (college) i Los Angeles. Etter to år fortsatte han studiene ved Columbia University i New York, hvor han fullførte laveregradsstudiene med fordypning i statsvitenskap. Etter at han ble uteksaminert i 1983 arbeidet han ett år i New York før han flyttet til Chicago.
I Chicago arbeidet han tre år, blant annet for en kirkelig hjelpeorganisasjon som hjalp arbeidsløse i fattige nabolag. I 1988 forlot han Chicago for, etter tre uker i Europa og fem uker i Kenya, å studere jus ved Harvard Law School. Her ble han den første afroamerikanske presidenten for Harvard Law Review og ble uteksaminert som jurist i 1991 med toppkarakterer.
Tilbake i Chicago deltok Obama i arbeidet med å få velgere til å registrere seg, før han ble ansatt i et advokatfirma som arbeider med borgerrettigheter. Han underviste også i jus på University of Chicago i tolv år, noe han fortsatt gjør ved enkelte anledninger.
Delstatspolitiker
Obama ble aktiv i amerikansk politikk i 1992, først på det lokale plan i delstaten Illinois. I Chicago organiserte han da en kampanje for velgerregistrering i en bydel med stor andel afroamerikanere. Kampanjen mobiliserte 150 000 potensielle velgere.
Obama ble valgt inn i Illinois' delstatssenat i 1996, fra en valgkrets i det sørlige Chicago. I senatet ble han leder for komiteen for offentlig helse og velferd. Under denne perioden gikk han for å være en overbevist venstreliberaler med særlig engasjement innen sosialpolitikk. Han var en av forfatterne av et lovforslag som tok sikte på å begunstige fattige arbeiderfamilier og arbeidet med et opplegg som ville ha tilgodesett folk uten sykeforsikring.
I 2000 stilte han opp i demokratenes primærvalg til Representantenes hus i Washington, D.C., men tapte for den sittende valgkandidaten, demokraten Bobby Bush. Bush fremholdt under sin valgkamp at Obama manglet erfaring, og vant med 61 % av stemmene, mot Obamas 30 %.
I 2002 ble Obama gjenvalgt til senatet i Illinois, uten motkandidat. Han initierte en lov som påla politiet å foreta videoopptak av avhør såfremt det dreide seg om saker som kunne lede til dødsstraff. Dessuten fikk han gjennomslag for at regelmessig, forebyggende mammografi skulle dekkes av vanlig sykeforsikring.
I en tilbakeskuende artikkel skrev Washington Post i februar 2007 at Obama under sin tid i delstatssenatet viste evne til å skape koalisjoner med politiske motstandere. Samtidig gikk Obama også inn for mindre saker som var mindre populære blant eget velgerunderlag. Han gav allerede høsten 2003 uttrykk for motstand mot «den dumme krigen» i Irak. Dette var på et tidspunkt da det var overveiende bred oppslutning om regjeringens irakpolitikk i begge de store partier og i den amerikanske befolkning.
Senator i Washington D.C.
I 2004 gjorde Obama et nytt forsøk på å komme inn i den føderale politikken, og ved senatsvalget i november vant han overlegent over den republikanske kandidaten med 71 % av stemmene.
Obama tok aktivt del i senatets innsats for forbedret grensebevoktning og immigrasjonsreform. I 2005 var han medforfatter av lovforslaget «Secure America and Orderly Immigration Act» fremlagt av senator John McCain. Senere fremla han tre endringsforslag til loven «Comprehensive Immigration Reform Act», de ble vedtatt av senatet i mai 2006, men strandet i Representantenes hus. I september 2006 støttet Obama et lignende lovforslag, Secure Fence Act, som autoriserte bygging av gjerder og andre sikkerhetsforanstaltninger langs USAs grense mot Mexico. President Bush undertegnet loven i oktober 2006, og kalte den «et viktig steg mot immigrasjonsreform.»
I partnerskap først med senator Richard Lugar og så med senator Tom Coburn (begge republikanere) introduserte Obama med fremgang to initiativer under sitt eget navn. «Lugar-Obama» dreide seg om skulderavfyrbare missiler og antipersonellminer, Coburn-Obama Transparency Act gikk inn for opprettelsen for en webside der alle organisasjoner som mottar føderale tilskudd skulle nevnes og tilskuddene redegjøres for i detalj. I desember 2006 undertegnet president Bush loven Democratic Republic of the Congo Relief, Security, and Democracy Promotion Act, den første føderale lovgivning med Obama som primær forslagsstiller.
Som medlem av Senatets utenrikskomite reiste Obama til Øst-Europa, Midtøsten og Afrika. I august 2005 dro han til Russland, Ukraina og Aserbajdsjan. Reisen fokuserte på strategier for kontroll med verdens lagre av konvensjonelle våpen, biologiske våpen og masseødeleggelsesvåpen som et tiltak for å forhindre terrorangrep. Etter møter med amerikanske militærstyrker i Kuwait og Irak i januar 2006 besøkte Obama Jordan, Israel og de palestinske selvstyreområder. På et møte med palestinske studenter to uker før Hamas' vant parlamentsvalget advarte han at «USA aldri vil anerkjenne seirende Hamaskandidater med mindre gruppen ikke oppgir sin målsetting om å utslette Israel». Hans tredje offisielle utenriksreise førte ham i august 2006 til Sør-Afrika, Kenya, Djibouti, Etiopia og Tsjad. Under en fjernsynsoverført tale på University of Nairobi gikk han skarpt ut mot etniske tvister og mot kenyansk korrupsjon. Talen utløste stor debatt i landet.
Han tiltrakk seg kritikk fra venstrefløyen da han stemte for å bekrefte presidentens nominasjon av Condoleezza Rice som utenriksminister.
Obama gikk som kongressmann inn for den Irak-resolusjonen som kritiserte krigen og dens forberedelse. Obama utarbeidet også lovforslaget Iraq War De-Escalation Act of 2007, som skulle fryse troppeoppbyggingen i Irak, innlede en gradvis tilbaketrekning og sørge for at alle kamptropper var ute av landet innen april 2008.
Presidentkandidatur og valgkamp
Obama erklærte med sitt formelle kandidatur til presidentvalget 2008 under en tale den 10. februar 2007 i Springfield i delstaten Illinois. At han ville gjøre dette, var kjent siden 16. januar. Talen ble holdt på trappen av delstatens tidligere capitol-bygning, der Abraham Lincoln hadde holdt en epokegjørende tale i 1858. Obama tok opp flere tråder fra denne talen, og kom med en, for presidentkandidater, heller detaljert beskrivelse av sine mål og delmål hvis han blir valgt.
På de fleste områder der en forskjell kan spores markerte han ståsted til venstre for Hillary Clinton, en av demokratene som ifølge meningsmålingene i februar 2007 kunne være hans mest formidable konkurrent om partiets nominasjon som kandidat. I starten ble han godt hjulpet av en frivillig støttespillers lavbudsjettfilm.
Etter en serie seiere i nominasjonsvalgene i februar 2008 gikk han forbi Hillary Clinton i antall delegater til demokratenes nasjonale konvent, og ble for første gang av mange ansett som den som sannsynligvis ville bli seierherre av nominasjonskampen. Han hadde da vunnet ti delstatsnominasjonsvalg på rad. Han gjorde det godt i de fleste velgersegmenter, men kanskje særlig blant mer liberale demokrater, unge, afroamerikanere, og rike. På det tidspunkt ble valgkampen mellom ham og Clinton bitrere, og den republikanske ledende kandidat, John McCain, begynte å nærmest fortie Clinton og heller markere seg mot Obama som om han ville bli hans motstander.
Valgkampen mot John McCain
I valgkampen valgte John McCain et budskap som liknet Ronald Reagans kjernekampanjer fra 1980-tallet – med budskap om å styrke forsvaret og være på vakt mot den ytre fienden fra øst. Ellers gjentok republikanerne et triks fra Bushs kampanjer ved at tilsynelatende objektive organisasjoner ble opprettet for å angripe Barack Obamas forbindelser til terroristen William Ayers.
Obamas medlemskap i Trinity United Church of Christ ble et valgkamptema allerede i mars. Obama ble medlem av denne kirken i 1988. Dette er en megakirke med 8 000 medlemmer, noe som gjør den til den største menighet innen trossamfunnet United Church of Christ. Etter pågående oppmerksomhet fra konservative kritikere fordømte Obama visse politiske utsagn fra avtroppende forstander Wrights mer rasemessig ladede og antiamerikanske prekener.
Et virkningsfullt og legendarisk TV-innslag i valgkampen ble gjentakelsen av Obamas nederlagstale etter tapet i primærvalget i New Hampshire i januar 2008, hvor hans mantra «Yes We Can» skapte stor begeistring og la grunnlaget både for senere TV-reklamer og en egen musikkvideo. Men den uerfarne Obama måtte også bruke ressurser på å gjøre seg selv og sin politikk bedre kjent for de store, skeptiske velgermassene.
Obama valgte senator Joseph Biden som sin visepresidentkandidat. Biden var selv med og kjempet om å bli demokratenes presidentkandidat, men trakk 3. januar 2008 sitt kandidatur etter dårlig oppslutning under nominasjonsvalget i Iowa.
4. november 2008 vant Barack Obama presidentvalget over republikaners kandidat John McCain. Han vant 28 av 50 delstater, Washington, D.C. og en valgmann fra Nebraska, som ga tilsammen 365 valgmannsstemmer. (270 er nødvendig for flertall i valgmannskollegiet.)
Innsettelsen og ministerutnevnelser
Innsettelsen av Obama som president fant sted 20. januar 2009 etter bestemmelsene i den amerikanske grunnloven. Den tradisjonelle amerikanske innsettelsesseremonien markerte begynnelsen på Obamas første periode som president, samt Joe Bidens første periode som visepresident. Temaet for innsettelsen var «En frihetens gjenfødelse», som også markerte at det var 200 år siden Abraham Lincolns fødsel.
Obama signerte formelt papirene for sine regjeringsnominasjoner en time etter innsettelsen, og Senatet godkjente seks av Obamas ministerutnevnelser senere på innsettelsesdagen.
Regjering
Sammensetningen av Barack Obamas regjering var klar i midten av desember 2008. Den består av fem kvinner, fire afroamerikanere, tre latinamerikanere, to republikanere, to asiater og én nobelprisvinner. Obama varslet i forkant at han ønsket seg en regjering som representerte både politisk bredde og det etniske mangfoldet i USA.
Flere kvinnegrupper, som var blant Obamas viktigste støttespillere i valgkampen, kritiserte at det er for få kvinner blant regjeringsmedlemmene. Meningsmålinger viste at 75 prosent av de spurte er fornøyd med Obamas regjeringsmedlemmer.
Nobels Fredpris
9. oktober 2009 meddelte Nobelkomitéens leder Thorbjørn Jagland at Barack Obama ble tildelt Nobels fredspris for 2009. Tildelingen hadde følgende begrunnelse:
President Obama er den tredje sittende amerikanske president som blir tildelt Nobels fredspris. Theodore Roosevelt vant prisen i 1906 og Woodrow Wilson vant i 1919. Tidligere president Jimmy Carter vant prisen i 2002, mens tidligere visepresident Al Gore delte prisen i 2007 med FNs klimapanel. Obama vant prisen ni måneder etter innsettelsen som president.
Forfatter
Etter å ha hatt suksess med den første boken fikk Obama en avtale på 1,9 millioner dollar for å skrive tre bøker. The Audacity of Hope ble utgitt 17. oktober 2006 og omhandler Obamas politiske grunnlag og overbevisning, den andre skal være en barnebok som han skal skrive sammen med familien, mens innholdet i den tredje ennå ikke er annonsert.
Gjenvalg i 2012
Etter sin første periode som president, stilte Obama til gjenvalg mot Mitt Romney, som ble nominert som republikanernes kandidat under det republikanske landsmøtet fra 27. til 30. august 2012.
Obama ble sterkt utfordret av republikanernes kandidat og valgkampen handlet i stor grad om økonomi, velferd og innenrikspolitiske spørsmål.
Etter en hard og intens valgkamp, endte Barack Obama med 332 valgmannsstemmer mot Mitt Romneys 206. I alt fikk han 51,0% av det totalt avgitte antall stemmer, mens Romney fikk 47,3%.
Støtte til homofilt ekteskap
Den 9. mai 2012 kunne CBS News vise til et intervju med Obama, hvor han sa at han støtter homofiles rettigheter til å gifte seg.
Oryctes boas
Oryctes boas er en bille som tilhører gruppen hornbiller (Dynastidae). Denne store arten er vidt utbredt i Afrika.
Utseende
En stor (38-50 millimeter), avlang, blank, brunrød til svart hornbille. Kroppsformen er sylindrisk. Hannen har et langt, krumt horn i pannen. Pronotum har en dyp, U-formet grop foran og lange, oppstående, brunrøde hår på sidene. Hunnen har også horn hos denne arten, men det er mindre enn hos hannen. Larven er gulhvit og opptil 10 centimeter lang når den er utvokst.